Nyrok City

Nyrok City on suomalaisen Mauri Kunnaksen vuosina 1975–1986 piirtämä sarjakuva, joka käsittelee parodisesti populaarikulttuurin maailmaa ja ulkomaisia sekä suomalaisia muusikoita ja yhtyeitä. Se ilmestyi nuortenlehdissä Intro, Help! ja Suosikki. Sarjassa tosielämän henkilöistä ja yhtyeistä käytetään humoristisia nimiväännöksiä ja hahmot puhuvat murteellista suomea. Kunnas sai sarjakuvastaan Suomen Sarjakuvaseuran Puupäähattu-palkinnon vuonna 1981.

 Historia ja kokoelmat 
Ensimmäinen Nyrok City -tarina (”Esittely”) ilmestyi Intron 11. numerossa marraskuussa 1975 ja viimeinen tarina (”One More Time: Nyrok City”) Suosikissa heinäkuussa 1986. Introa julkaistiin kaksitoista kertaa vuodessa.

Suurin osa lehdissä julkaistuista Nyrok City -tarinoista eräitä alkupään tarinoita lukuun ottamatta on koottu kokoelmiin Nyrok City Kollektion 1 (1984), Nyrok City Kollektion 2 (1993) ja The best & wörst of Nyrok City (2000). Lisäksi sarjakuva-albumit Nyrok Daily News Presents: Kotlant Jaarti (1982) ja Mac Moose ja Jagge Migreenin tapaus (1995) sisältävät lisätarinoita.

 Sarjan kieli ja maailma 
Nyrok Cityssä oleellisessa asemassa on kieli. Suurin osa henkilöhahmoista puhuu murretta, joka perustuu vahvasti Mauri Kunnaksen kotiseudulla puhuttavaan Tyrvään murteeseen. Hahmot käyttävät useimmiten avartuneita diftongeja (ei ”kieli” vaan ”kiäli”, ei ”työ” vaan ”tyä”), korvaavat yleiskielen d:n r:llä (”homehrutaan”, ”rarikaali”) ja käyttävät inessiivin päätteessä vain yhtä s:ää (”syrjäsä”, ”Suamesa”, ”näisä vanhemmisa naisisa”). Lisäksi sarjassa käytetään runsaasti yleiskielelle vieraita Tyrvään murteen sanoja (”helppeesti”, ”hoto”, ”punttu”, ”pöykky”) sekä lisäksi ajan nuorisoslangia ja Kunnaksen itse keksimiä uudissanoja. Englanninkieliset sanat kirjoitetaan tahallisen ”junttimaisella” tavalla huonoa ääntämystä vastaavasti ja vierassanojen pehmeät konsonantit korvataan yleensä kovilla vastineilla (G:stä tulee K, D:stä T, B:stä P jne.).Vesterbacka, Marko: Kunnaxen kiäli. Warelia 2011.

Sarja asettaa ”Junttilan” eli Suomen vastakkain ”koko maailman” kanssa mutta puolustaa samalla perinteistä suomalaisuutta ja irvii sitä väheksyviä suomalaisia rocktähtiä. Kohteena on monesti Suomen tuolloin ainut kansainvälisesti menestynyt yhtye Hanoi Rocks, joka korostaa muun maailman ja erityisesti Tukholman olevan parempi kuin suomalaisten ”junttisäpinät”. Tyypillinen juoni Nyrok City -tarinassa on kansainvälisen rocktähden eksyminen keskelle Suomen korpea ja ”junttikansaa”. Esimerkiksi tarinassa ”Malka. Sarjakuva tabuista” (Suosikki 1981/3) korven keskelle eksynyt Miki Hiiri (Michael Monroe) tunkee päänsä mieluummin suomalaisen pienviljelijän hikiseen saappaaseen kuin hengittää suomalaisen maaseudun raikasta pakkasilmaa, sillä saappaan haju tuo hänelle mieleen kotoisan ja kansainvälisen Tukholman viemäriverkoston ilmapiirin. Toisessa tarinassa viskiä juova E.T. (Keith Richards) eksyy Suomen korpeen ja päästyään takaisin yhtyeensä yksityiskoneeseen valittelee tovereilleen, kuinka Suomi on kauhea paikka, koska ”siellä ei saanut muuta kuin maitoo”.

Sarjan nimi on suomalainen väännös nimestä ”New Rock City”, joka taas on väännös New York Citystä.

 Sarjassa käytettyjä nimiväännöksiä 
Let’s Eppelin (Led Zeppelin)
Peppu Epänormaali, Eppä-Normaali (Eppu Normaali)
Hanoi Rotta, Honai Rots, Honai Dogs, Hanoi Dogs (Hanoi Rocks)
Pläskinen, Coca Cola Läskinen (Juice Leskinen)
Pelle Piljoona, Pecos Biljoona (Pelle Miljoona)
Maikl Säxön ja hänen kappaleensa ”Thrillerihiiri” (Michael Jackson ja Thriller)
Veltto Mäkinen (Veltto Virtanen)
Antti Koiperhonen (Andy McCoy)
Sam Jahva (Sam Yaffa)
Piitles (The Beatles)
Miki Hiiri (Michael Monroe)
Pöörnepori, Pörneporki, Pöörne Puri (Björn Borg)
Humu + The Remmukeins, Hummukanes (Hurriganes)
Rymy-Eetu (Remu Aaltonen)
Pertta Järvelä (Albert Järvinen)
Makkara Peruspäkkyrä (Maukka Perusjätkä)
Prollin Tsouns, Rollink Stones (The Rolling Stones)
Hemmo Holhoojapaise (Holle Holopainen)
Kakka Kuvaja (Jukka Kajava)
Mr. Resley (Elvis Presley)
Lipsu Tänninen (Ilkka Lipsanen eli Danny)
Virveli Rotsi (Vicky Rosti)
Peisitirollingstones (Bay City Rollers ja Rolling Stones)
Jagge Migreeni (Mick Jagger)
Väskynä Luiru (Vesa-Matti ”Vesku” Loiri)

 Sarjan sisältämiä elokuva- ja populaarikulttuuriparodioita 
”Indiana Mäkinen ja karonneen järjen mettästäjät” (Indiana Jones ja Kadonneen aarteen metsästäjät)
”0,007 ja Gultavarvas” (osa 1), ”0,07 Gold Vingö” (osa 2), ”Gotletfinger 0,7” (osa 3),”00,00007 + Kuttu” (osa 4), ”000,77” (osa 5) (007 ja Kultasormi).
”Ossopucco” ja ”Never say Ossopucco again” (Octopussy ja Älä kieltäydy kahdesti)
”Läzzie palaa kotiinsa”, päähenkilönä Rapusyötti eli Lässy tai Läzzie (Lassie-elokuvat)
”Kuusikko syö evästä luolassa” ja ”Kuusikko löytää Tammisaaren” (Viisikko-kirjat ja -elokuvat)
Hilipilistriit (Hill Street Blues)
”The Treasure of Sierra Matrassi, Aarre Sieraimessa” (Sierra Madren aarre)
”Tuntematon solttu” (Tuntematon sotilas)
U. Turhapieru (Uuno Turhapuro)

 Lehdissä julkaistut tarinat julkaisujärjestyksessä 

 Lehti ja vuosi Nimi Sivumäärä Intro 11/1975  "Esittely"  1 Intro 12/1975  "Ruma Alis"  1 Intro 1/1976   "Rakas Pool"  1 Intro 2/1976  "Humu + The Remmukeins"  1 Intro 3/1976  "Coca Cola Läskinen"  1 Intro 4/1976  "Salmonella, Syxyn Sävelen Alvis Tähtipöly"  1 Help 5/1976  "Varmarihousujen tarina"  1 Help 6/1976  "Lipsu Tänninen ja Virveli-Rotsi"  1 Help 7/1976  "Pertta Järvelä + Rojaalit"  1 Help 8/1976  "Mikki Alikulkusillan Tähdenlento-ohjelma"  1 Help 9/1976  "Timantinkovat rok-miehet"  1 Help 10/1976  "Iso-Pena Limplummi"  1 Help 11/1976  "Pianomeedio Rosmari Prauni"  1 Help 12/1976  Nyrok City X-mas Story  2 Help 1/1977  "Peisitirollingstones"  1 Help 2/1977  "Bruus Aalto l. Kapteeni Rokan' Roll"  1 Help 3/1977  "Muukipuuki Konttaus"  1 Help 4/1977  "Veltto-Mäkinen"  1 Help 5/1977  "Humu + Remmugeins Ruotsissa"  1 Help 6/1977  "Interreili"  2 Help 7/1977  "Kappa ja Watergate"  1 Help 8/1977  "Pörneporkin Jatsijuhlat"  1 Help 9/1977  "Teiniyhtye Pumpaa"   1 Help 10/1977  "Kreivi Känsä, vampyyri"  1 Help 11/1977  "Tennisidoli Pöörne Puri"  2 Help 12/1977  "Jetset"  2 Help 1/1978   "Jääkiekko"   1 Help 2/1978   "Pertti Punkkarinen"  1 Help 3/1978   Pääsiäis-spesiai   2 Help 4/1978   "Army, ruma Tuhkimo"  1 Help 5/1978   "Help 2 v."  1 Help 6/1978   Saturi Nyrok Fever  1 Help 7/1978   "Hellvinskin asematunneli"  2 Help 8/1978   "Humu, Teddy-tiikeri ja Känsä" 1 Help 9/1978   The Piitles Story  2 Help 10/1978   Levyraato  2 Help 11/1978   Diskosaurus  2 Help 12/1978   Nyrok Days  2 Help 1/1979   Jee-Jee Jerry Conttine  2 Help 2/1979   "Kriisi: Tauno Ravioli + Oliivi"  2 Help 3/1979   Kuusikko syö evästä luolassa  2 Suosikki 4/1979   Tartsan ja afriikan kauhea lihava kuningas  2 Suosikki 5/1979   Normaali Heppu   2 Suosikki 6/1979   Saiöns Viksön Stoooory  2 Suosikki 7/1979   Piäni Pertta   2 Suosikki 8/1979   Yhden autokuski mr. Resleyn kumma tarina   2 Suosikki 9/1979   Holiray in Nyrok 95  2 Suosikki 10/1979   "Pelle Piljoona"   2 Suosikki 11/1979   Nuormio Kapinallinen  3 Suosikki 12/1979   "Lepakkoluola"  2 Suosikki 1/1980   Nyroks-ity: Vuosikymmen vaihtuu  2 Suosikki 2/1980   "Martti Pöyränreunasta tulee iskelmätähti Irma-Yrjänä"  2 Suosikki 3/1980   Tantsu Känsän musta lavvantai  2 Suosikki 4/1980   Karate Pesiaal  2 Suosikki 5/1980   Täältä tullaan maito!  2 Suosikki 6/1980   Quatnyrokfenia: 60-luvun kaupalliset  2 Suosikki 7/1980   Rokkän rollia yrinsota uhkaa   2 Suosikki 8/1980   Pouni M:n salaisuus   2 Suosikki 9/1980   Oi, oi... Perusjätkän humppa   2 Suosikki 10/1980   Vielä Rus-Rok Besial   2 Suosikki 11/1980   EI Coyo-te, "Erilainen nuori"  2 Suosikki 12/1980   The Sihninki Kohko   2 Suosikki 1/1981   Häpy Endikö l. Kuinka pölvästi U. Turhapierusta tuli intelletku-ellien ihailema Väskynä Luiru   2 Suosikki 2/1981   Bodia   2 Suosikki 3/1981   Malka. Sarjakuva tabuista   2 Suosikki 4/1981   Rod Stewart on nyt erinäköinen   2 Suosikki 5/1981   Titanikin tuho  2 Suosikki 6/1981   "Pecos Biljoona"  2 Suosikki 7/1981   Suomalainen unelma  2 Suosikki 8/1981   Pimpledonin paljastus  2 Suosikki 9/1981   Pesial: 20 vuotta Suosikkeja  6 Suosikki 10/1981   "Makkara Peruspäkkyrä Tukholmassa"  2 Suosikki 11/1981   Nyrok ilmiö: Mansen hämyt seilissä 2 Suosikki 12/1981   Nyrokrario: Hemmo Holhoojapaiseen pyhä lehmä  2 Suosikki 1/1982   X-mas Stode  2 Suosikki 2/1982   Päivä Presidenttinä  2 Suosikki 3/1982   Kuusikko löytää Tammisaaren  2 Suosikki 4/1982   Poitsumme maailmalla  2 Suosikki 5/1982   Tallas  2 Suosikki 6/1982   Poikamme maailmalla, osa II: Honai Rots i Stokholm  2 Suosikki 7/1982   For your eyes only   2 Suosikki 8/1982   Tuntematon solttu  2 Suosikki 9/1982   Ny Rollink Stones World Tour 82  2 Suosikki 10/1982   Spesial Super Hyper: Prollin Tsouns lnterviu   2 Suosikki 11/1982   Kontso zournalismia - Rokin juurilla   2 Suosikki 12/1982   Suomalaisen juntin uskomaton tarina   2 Suosikki 1/1983   Nyrok Burger: Katoavaa kansanperinnettä   2 Suosikki 2/1983   Bodaus Pesiaal  2 Suosikki 3/1983   ET.  2 Suosikki 4/1983   Nyrok City puhuu vertauxin: Tyhjän toimittaja tri Vesa   2 Suosikki 5/1983   0,007 ja Gultavarvas (osa 1)  2 Suosikki 6/1983   0,07 Gold Vingö (osa 2)  2 Suosikki 7/1983   Gotletfinger 0,7 (osa 3)   2 Suosikki 8/1983   00,00007 + Kuttu (osa 4)   2 Suosikki 9/1983   000,77 (osa 5)  2 Suosikki 10/1983   The Treasure of Sierra Matrassi, Aarre Sieraimessa  2 Suosikki 11/1983   Spyko   2 Suosikki 12/1983   Nyrok Poliisi Spesial: Hilpilistreet Pluus  2 Suosikki 3/1984   Ossopucco (osa 1)  2 Suosikki 4/1984   Never say Ossopucco again (osa 2)  2 Suosikki 5/1984   Maikl Säxön vireo: Thillerihiiri  2 Suosikki 10/1984   Preikdäns   2 Suosikki 11/1984   lndiana Mäkinen ja karonneen järjen mettästäjät  2 Suosikki 12/1984   Läzzie palaa kotiins  2 Suosikki 3/1985   Nait Rairö - Nallipään seikkailut  2 Suosikki 6/1985   Press Conference: The Honai Dogs  2 Suosikki 9/1985   Nyrok Kity vetelee viimesiänsä  2 Suosikki 7/1986   One More Time: Nyrok City   2

 Muuta 
Eräs virolainen yhtye on ottanut nimekseen Nyrok City. Mauri Kunnas itse on puolestaan muodostanut yhtyeen Nyrok Dolls, jonka nimi on väännös New York Dolls -yhtyeestä.

 Lähteet 

Luokka:Mauri Kunnaksen sarjakuvat
Luokka:Strippisarjakuva